Lav et referat af nedenstående tekst:

Tekst:
Den 27-årige mand fra Hobro, som er tiltalt for at planlægge skoleskyderier i Nordjylland, har gennem flere år været aktiv i  kvindehadske grupper på internettet. Her har han blandt andet beskrevet, hvordan had til kvinder var ved at æde ham op, og at han hadede at se unge piger på studentervogne. Den 27-årige har skrevet næsten 6.000 opslag over en længere årrække. Det har DR og foreningen Digitalt Ansvar afsløret i en kortlægning af hans adfærd i særlige grupper på internettet. - Han har været ekstremt aktiv i de her onlineforaer, siger digital analytiker i foreningen Digitalt Ansvar, Christian Skettrup. "Jeg fucking hader piger" Den 27-årige skrev blandt andet i 2018: “jeg fucking hader piger, muligvis mere end nogen andre". Det og de øvrige opslag er lavet i et såkaldt incels-forum, som er en forkortelse for ufrivilligt cølibat. Begrebet incel bliver brugt af en gruppe af drenge og mænd på nettet, som er vrede på kvinder og samfundet over, at ingen kvinder vil have sex med dem. - Ud over det så er der også typisk en voldsparathed. Det er et sted, hvor der bliver diskuteret våben. Tidligere massemordere, skoleskydere og seriemordere bliver forgudet og set som en form for profeter for nogle af de her incels, forklarer Christian Skettrup. Den 27-årig nordjyde er tiltalt for at have planlagt og forberedt skyderier på en eller flere børnehaver, skoler og uddannelsesinstitutioner i Nord- og Østjylland. Han blev første gang anholdt 12. juni 2020. Det skete efter en anmeldelse fra Christian Skettrup og Digitalt Ansvar på baggrund den 27-åriges adfærd på nettet. - Vi har set angreb begået af selvudnævnte incels. Det har vi set i både Canada og USA, og det er simpelthen det, som får alarmklokkerne til at ringe. Vi har her en person, som har et ekstremt kvindehad, siger Christian Skettrup. Anholdt i Hobro Den 27-årige blev anholdt i sin lejlighed i Hobro, hvor politiet beslaglagde to våben, som han opbevarede ulovligt. Den 27-årige blev senere løsladt, men blev igen anholdt 16. december sidste år, da han tre dage tidligere havde bestilt en AR 15 riffel på en hemmelig side på internettet. I tirsdags forklarede Kim Kristensen fra anklagemyndigheden ved Nordjyllands Politi, at det var anklagemyndighedens vurdering, at man med anholdelsen havde afværget et eller flere masseskyderier. - Vi kan se ud af anklageskriftet, og det som har været omtalt i medierne, at det her er ekstremt alvorligt, og det viser med al tydelighed, hvorfor vi skal tage digital vold alvorligt, siger Christian Skettrup. Siden tirsdag har Nordjyllands Politi været tavs, og har flere gange afvist at udtale sig om sagen og om den 27-årige. TV2 Nord ville gerne have spurgte Nordjyllands Politi, hvad der konkret førte til anholdelsen af den 27-årige i december 2020, og hvorfor der gik seks måneder fra at politiet beslaglagde to våben hos ham til han igen blev anholdt og nu fængslet. Det har Nordjyllands Politi afvist at svare på. Massedrab for at hævne sig på kvinder Ifølge anklageskriftet har den 27-årige skrevet på et manifest, hvor han har beskrevet sit ønske om at udføre et masseskyderi, ligesom han havde anskaffet sig bil og tøj, som skulle bruges i forbindelse med et masseskyderi. I incels foraer har han hyldet gerningsmænd, som har stået bag masseskyderier i USA. - Hadet er ofte et resultat af en hardcore radikaliseringsproces. Noget af det vi ser, som de omtaler de her incels er, at de omtaler kvinder som organismer og ikke som mennesker. De nægter at se og anerkende dem som mennesker, og på den måde er det jo en hardcore objektivisering, siger Christian Skettrup. Den 27-årige mand er varetægtsfængslet på Psykiatrisk Sygehus - og han nægter sig skyldig i tiltalen.

Referat:
På kvindehadske fora skrev den 27-årige blandt andet i 2018: “jeg fucking hader piger, muligvis mere end nogen andre".